open-index/open-wikipedia-markdown huggingface dataset:
Hasselbrack

O **Hasselbrack**, con os suyos 116,2 metros d'altaria, ye un tozal y o punto mas alto d'o estato d'Hamburgo, Alemanya.

Se troba situato en a muga sud d'a ciudat estato con a Baixa Saxonia en os "Monts Negros" (*Schwarze Berge* en alemán), una subcordelera d'os Monts de Harburg que se troba en o districto de Neugraben-Fischbek. A tuca ye aintro d'a Selva estatal de Rosengarten amán d'o bruqueral de Daerstorf (*Daerstorfer Heide*) y entre as poblacions de Waldfrieden por o norte (que perteneixe a o termin de Fischbek), Neu Wulmstorf-Tempelberg por l'ueste y Rosengarten-Alvesen por l'este. 

En a "tuca" d'o Hasselbrack bi ha un vértiz cheodesico, que ye situato a nomás bels metros d'o camín y que sinyala o punto mas alto. O 16 de chulio de 2011 se metió una cruz en a tuca y dimpués en 2013 se cambio por un obelisco .

## Referencias
Hamburger Stadtpark

O **Hamburger Stadtpark** (en aragonés *"Parque d'a Ciudat d'Hamburgo"*) ye un parque publico municipal de 148 acres de superficie situato en o barrio de Winterhude en o districto Norte d'a ciudat d'Hamburgo, Alemanya. O parque ubrió as suyas puertas en 1914, is un important eixemplo d'a transformación d'os chardins y espacios publicos en o parque.

## Historia
Mientres a industrialización en o sieglo XIX a ciudat d'Hamburgo creixió prou y se i construyioron a-saber-las zonas verdas. Alavez, en l'anyo 1901, o Senau y o Parlamento decidioron mercar o soto de Sierichschen y os terrenos mugants ta construyir un parque ta a ciudat. Se creyó un comité d'o Senau y en 1908 se fació un concurso publico ta o disenyo d'o parque, encara que no se consiguió plegar en garra cabo. En chinero de 1909 o incheniero Sperber presento por encargo d'o Senau dos prochectos que, seguntes o resultato d'o concurso, representaban a primera d'ellas una opción pinturesca d'atractivo paisachistico y l'atra una variant estrictament cheometrica.

Mientres a Segunda Guerra Mundial se construyioron en o parque baterías antiaerias. Gran parti d'a vechetación se cremó y a mayoría d'os edificios d'o Stadtpark (incluindo o *Stadthalle*) fuoron destruyitos por as bombas.

## Vinclos externos

*  Pachina oficial
Deichstraße

A **Deichstraße** (literalment a *"carrera d'o [[dique]]"*) ye una d'as carreras mas antigas d'Hamburgo, Alemanya y un popular puesto turistico d'a ciudat.

A Deichstraße data d'o sieglo XIV y apareixe por primera vegada documentata en 1304. Situata chunto a la *[[Speicherstadt]]*, tiene casas esviellatas y prou bien conservatas d'os sieglos XVII y XIX, formando a marguin ezquierda de l'antigo districto d'o puerto. O "Gran Incendio" de 1842 destruyió a casa d'a Deichstraße 42 y muitos atros edificios historicos, encara que no danyó l'extremo sud d'a carrera ya que l'airera levó o incendio enta o norte. A Deichstraße y l'amanata Peterstraße tienen muitos d'os edificios mas antigos d'a ciudat, incluindo un antigo almadazén situato en a Peterstraße 27 y construito en 1780.

## Referencias

## Bibliografía
*  Wolfgang Rudhard. *Das Bürgerhaus in Hamburg*. Das deutsche Bürgerhaus 21. Tübingen: Wasmuth, 1975. ISBN 3-8030-0023-8

## Vinclos externos
Mönckebergstraße

A **Mönckebergstraße** ye una d'as prencipals carreras comercials d'a ciudat d'Hamburgo, Alemanya. Recibe o suyo nombre de Johann Georg Mönckeberg, alcalde d'Hamburgo en os anyos 1890 y 1900. Se troba situata entre a Hauptbahnhof y a Rathausmarkt u plaza d'o Concello.

A carrera ye rodiata por numerosos importants comercios alemans como Karstadt asinas como cafés y restaurants.

## Vinclos externos
Millerntor-Stadion

O **Millerntor-Stadion** ye un estadio de fútbol situato en o districto de St. Pauli en a ciudat d'Hamburgo, Alemanya. Se fa servir por o FC St. Pauli ta chugar os suyos partius como local. Se troba situato en *[[Heiligengeistfeld]]*, amán d'a carrera Reeperbahn, en o barrio royo d'Hamburgo. O estadio teneba una capacidat de 32.000 espectadors cuan se construyió en 1961. A vegadas se fa servir tamién en partius de l'equipo de fútbol americano Hamburg Blue Devils, encara que no ye guaire común y ta conciertos u festivals como o *Retter festival* 2003 u o *Jubiläumsfestival 100 Jahre FC St.Pauli* en 2010.
Jonathan Tabu

**Beye Jonathan Tabu Eboma**, naixiu lo 7 d'octubre de 1985 de Kinshasa (Republica Democratica d'o Congo) ye un chugador profesional congo-belga de basketbol. Tien una altaria d'1,90 metros y ocupa la posición de base. En l'actualidat chuga en o *[[Basket Zaragoza 2002|CAI Zaragoza]]* d'a liga ACB d'Espanya.

Ha estau internacional con Belchica habitualment.

## Trachectoria esportiva
* 2004/10 Spirou Charleroi, Belchica
* 2010/11 Pallacanestro Cantù, Italia
** 2011/12 Vanoli Cremona, Italia
* 2012/13 Pallacanestro Cantù, Italia
* 2013/?? CAI Zaragoza, Espanya

## Palmarés
### Equipos
* Liga Ethias (3): 2007-08, 2008-09, 2009-10. 
* Copa de Belchica (1): 2009
* Supercopa de Italia (1): 2012.

## Vinclos externos

*  Ficha d'o chugador en Legabasket.
*  Ficha d'o chugador en a pachina web oficial d'a Euroliga.
Imtech Arena

O **Imtech Arena** ye un estadio de fútbol situau en o districto de Bahrenfeld en a ciudat d'Hamburgo, Alemanya. Ye o campo de chuego de l**[[Hamburger SV]]'', equipo d'a [[Bundesliga]] alemana, asinas como un d'os 12 estadios que se facioron servir en a [[Copa d'o Mundo de fútbol 2006]], celebrando-se-ie cuatre partius d'a liga de grupos y un d'os cuartos de final.

O nombre d'o estadio ha cambiau seguntes os diferents sponsors de l'equipo. Orichinalment se deciba **Volksparkstadion**, cambiando dimpués o suyo nombre a **AOL Arena**, **HSH Nordbank Arena** y en zagueras Imtech Arena. Debiu a las restriccions d'a [[UEFA]] ta os nombes d'os estadios, se gosa emplegar o nombre de **Hamburg Arena''' en as competicions europeas.

## Vinclos externos

*  Pachina web d'o estadio Imtech Arena.
*  Galería d'imáchens d'o estadio Imtech Arena.
Hafenstraße

A **Hafenstraße** (en alemán *Hafen* - puerto; *Straße* - carrera) ye una carrera situata en o barrio de St. Pauli, en o districto d'Hamburgo-Centro en Hamburgo, Alemanya.

Ye conoixita por estar d'antis mas una zona d'ocupación. O movimiento ocupa prencipió en 1981 en casas viellas d'as carreras *St. Pauli-Hafenstraße* y *Bernhard-Nocht-Straße* que se trobaban desocupatas.

Actualment bi ha en a Hafenstraße 12 casas cooperativas administratas por os suyos residents.

## Historía

Encara que se fa referencia a ista carrera como una zona d'ocupación, mientres a suya historia han existito cuantos contractos entre os habitadors d'as casas y l'antigo propietario d'istas, o concello d'Hamburgo.

Entre a primera ocupación d'os edificios y l'anyo 1992 bi habioron a sobén disturbios y conflictos violentos entre os ocupas y as fuerzas policials u grupos de hooligans faixistas. Asinas se diz que s'orichinó o Bloque negro, tactica de manifestación en que toz os manifestants levan ropa negra ta mirar de no estar identificatos por a policía.

En os anyos 1980 a Hafenstraße estió un important punto de conflicto ta o movimiento ocupa. A solidaridat con dito movimiento fació que se creyase refuse contra o estato. En zaguerías d'os anyos 1984 y 1990 se i facioron reunions en as que participoron dica 5.000 personas. Os prencipals temas que se i tractoron estioron a ocupación, as politicas-OTAN y anti-nucleyars, os dreitos d'os presoners politicos y a solidaridat international.

En 1987, en rematar o primer contracto con o concello, se i construyioron barracalas ta esfender as casas ocupatas. Una radio pirata, a "*Radio Hafenstraße*", se creyó un mes antis ta dar información d'a situación. Dimpués de 8 días de barracalas, se sinyó un nuevo contracto entre os ocupas y a chent que los refirmaba y a ciudat d'Hamburgo.

En 1990 s'encetó una campaya en contra d'a Hafenstraße, argumentando que i viviban seguidors d'a Fracción de l'Exercito Royo (RAF). A policía dentró en a zona por orden d'o fiscal cheneral d'o estato, encara que habió de marchar en no encontrar prebas que refirmasen ditas alegacions.

En rematar atra vegada o contracto as casas se vendioron a una cooperativa ta evitar potencials conflictos entre os residents y o estato.

## Referencias

## Vinclos externos
HafenCity

**HafenCity** (literalment a *Ciudat puerto*, en baixo saxón *Hamborg-Mitt*) ye un barrio situato en o districto d'Hamburgo-Centro en a ciudat estato alemana d'Hamburgo. Se troba situato sobre as islas d'o río Elba que d'antis mas se deciban Kehrwieder y Wandrahm.

A HafenCity ye en realidat un prochecto de ciudat planificata en a que os antigos almadazens d'o puerto d'Hamburgo serán sustituyitos por oficinas, hotels, botigas, edificios oficials y arias residencials. O prochecto ye por superficie o mas gran procheto de reconstrucción feito en Europa (alto u baixo 2,2&nbsp;km²). L'aria ocupata por a HafenCity yera parti de l'antiga zona franca d'o puerto, encara que con l'actual libre comercio en a Unión Europea ista zona s'ha reducito muito en os zaguers antos deixando libre una gran superficie.

Cuan s'haiga rematato tendrá una población de 12.000 habitants y dará treballo a 40.000 personas, a mayoría en edificios d'oficinas. A calendata en que remataran as obras no ye guaire clara, encara que s'aspera que será arredol de 2020-2030.

## Galeria d'imáchens

Imachen:Hamburg_Dalmannkai.jpg|Dalmannkai
Imachen:Hamburg_Spiegel_Ericusspitze.jpg|Spiegel


## Se veiga tamién
* Puerto d'Hamburgo

## Vinclos externos

*  Pachina oficial d'o districto
He lücht

***He lücht*** (en baixo alemán *él miente*) ye una esprision emplegata en Hamburgo, Alemanya, por os guidas turisticos d'o puerto d'Hamburgo.

## Historia
Os primers tours turisticos d'a empresa HADAG por o puerto prencipioron en 1921. Os guidas turisticos gosaban contar historias y falordias. Cuan as barcas s'amanaban a os treballadors d'o puerto istos denunciaban a os guidas turisticos decindo *"he lücht"* (él miente).

A expresión se convirtió en una forma de decir a ista profesión en metat d'o sieglo XX. A primera vegada que apareixe documentata ye en o diccionario hamburgués de 1956.

## Etimolochía
A expresión *"He lücht!"* s'orichina a partir d'a variant dialectal hamburguesa d'o baixo alemán (*Plattdeutsch*), idioma que se charra en o norte d'Alemanya. *"Legen"*, en a suya variant local *"lögen"* ye en alemán estándard *"lügen"* que significa "mentir". *"He lücht!"* ye a conchugación d'a 3ª persona d'o singular y corresponde con l'alemán estándard *"Er lügt!"* que significa "Él miente".

Atra variant ortografica mas rara ye *"Hey lücht"*, en a que cambea licherament a transcripción fonetica d'o baixo alemán.

## Eixemplos d'anecdotas y mentiras

Imachen:Turm der St. Michaeliskirche Hamburg.jpg|*"Dende a torre de Sant Miguel (Hamburgo) se veyen tres mars: A mar de casas de día, a mar de luces de tardis y *'garra mar*' de nueiz"*
Imachen:Abeille Languedoc propellers.jpg|*"Os barcos con dos helices fan servir una ta viachar en un sentiu y l'atra ta fer-lo en sentiu contrario cuan tienen que tornar a o suyo destín"*
Imachen:Bananen.jpg|*"As bananas plegan reitas ta Hamburgo y ye aquí en o mesmo puerto a on se doblan"*
Imachen:Elliott Bay Water Taxi life preserver.jpg|*Os chalecos salvavidas son importants en os barcos. Toz son feitos con esbruma de poliestireno, fueras d'uno que ye ta a suegra y ye de plomo.*


## Referencias

## Vinclos externos
*  Jörn Hinrich Laue: *[http://freenet-homepage.de/seamanstory/band33.htm Tour por o puerto d'Hamburgo]*

## Bibliografía
* Daniel Tilgner: *Kleines Lexikon Hamburger Begriffe.* 6&nbsp;Auflage, Ellert&nbsp;& Richter Verlag, Hamburg&nbsp;2004, ISBN 3-8319-0190-2, S.&nbsp;66–67.
* *[http://www.abendblatt.de/daten/2002/06/25/39642.html He lücht! — Tühnkram im Hafen.]*, Hamburger Abendblatt, 25&nbsp;June&nbsp;2002.
Norddeutscher Rundfunk

**Norddeutscher Rundfunk (NDR)** (en aragonés *Radiodifusora d'o norte d'Alemanya*) ye una emisora publica de radio y televisión con seu en Hamburgo. Amás de a ciudat d'Hamburgo, a NDR transmite ta os estaus alemans de Baixa Saxonia, Mecklemburgo-Pomerania Occidental y Schleswig-Holstein. A NDR ye miembro d'o consorcio ARD.

## Estudios NDR

Os estudios en Hamburgo se dividen entre dos puestos diferents. D'una man bi ha estudios de televisión en o barrio de Lokstedt y d'atra en Rothenbaum. Amás d'istos estudios centrals, tamién bi ha estudios rechionals, tanto de radio como de televisión, en as capitales d'os estaus a on se transmite: Hanover, Kiel y Schwerin. A NDR tamién tien atras oficinas menos en istos cuatre estaus.

## Canals
Actualment a NDR ofreixe una serie de servicios de televisión y radio propios u en cooperación con atras emisoras.

### Televisión
* **ARD [[Das Erste]]** - canal nacional conchunto
* **NDR Fernsehen** (antiguamente *N3* y *Norddeutsches Fernsehen*) - tercer canal de servicio publico ta l'aria d'emisión de NDR y Bremen, en cooperación con Radio Bremen.
* **Phoenix** - canal d'eventos producito por ARD y ZDF
* **[[KI.KA]]** - canal infantil producito por ARD y ZDF
* **[[Arte (TV)|Arte]]** - canal cultural franco-alemán
* **[[3sat]]** - canal cultural, coproducito por ARD, ZDF, ORF y SRG

### Radio
* **[[NDR 90.3]]** - Emisora local ta Hamburgo, musica.
* **[[NDR 1 Niedersachsen]]** - Emisora local ta a Baixa Saxonia, feita en Hanover y con alcance rechional. Musica.
* **[[NDR 1 Welle Nord]]** - Emisora local ta Schleswig-Holstein, feita en Kiel y con alcance rechional. Musica.
* **[[NDR 1 Radio MV]]** - Emisora local ta Mecklemburgo-Pomerania Occidental, feita en Schwerin y con alcance rechional. Musica.
* **[[NDR 2]]** - Emisora de musica popular.
* **[[NDR Kultur]]** - Emisora d'arte y cultura.
* **[[NDR Info]]** - Emisora de noticias y información.
* **[[N-Joy]]** - Emisora ta chóvens.
* **[[Nordwestradio]]** - Emisora cultural ta o nord-ueste d'a Baixa Saxonia y Bremen, producita por Radio Bremen.

## Vinclos externos
*  Pachina web oficial
Santos (Calatayú)

:*Este articlo tracta sobre *'Santos**, aldeya despoblada de la [[Comunidat de Calatayú (medieval)|Comunidat de Calatayú]]. Pa atros usos de lo toponimo **Santos**, veyer **Santos (desambigación)**.''


**Santos*' ye una [[lista d'aldeyas de la Comunidat de Calatayú|aldeya]] medieval despoblada fa sieglos y situada en lo termin que teneba la localidat d'[[Embit de la Ribera]] antes que esdevenís part de lo termin municipal de [[Calatayú]].

== Historia ==
Perteneixió a la [[seixma d'el río Canyada]] adintro de la [[Comunidat de Calatayú]]. Tamién ha perteneixiu a lo [[Merinato de Calatayú]] en [[1295]], a la [[Sobrecullida de Calatayú]], y en [[1646]] a la [[Vereda de Calatayú]].

== Bibliografía ==
*[[Antonio Ubieto Arteta]]. *Historia de Aragón. Los Pueblos y los despoblados, III''. Anubar ediciones 1986.
Santos (desambigación)

**Santos** puet estar:
***[[Santos]]**, municipio de lo Estau de São Paulo, Brasil.
***[[Santos (Calatayú)|Santos]]**, aldeya despoblada de la Comunidat de Calatayú.
Sufixo -aco

O **sufixo -aco** ye un sufixo despectivo u augmentativo que deriva d'as terminacions *-ACCU* y *-ACCA* presents en latín y d'orichen desconoixiu. Cualques autors consideran que podría estar d'orichen celta. En benasqués se puet presentar como *-aco* u con a variant *-ac* por apocope d'a *o* final.

Por haber-ie en latín una consonant cheminada -CC- (que se pronuncia -KK-), no representa en aragonés un caso de conservación d'oclusivas xordas intervocalicas latinas, como tampoco en son ni *[[vaca]]* ni *[[laco]]*. Este sufixo ye tamién present en luengas vecinas de l'aragonés.

## Eixemplos d'uso
**[[Alberitaca]]*. 
**[[Buchaca]]*/*[[Pochaca]]*
**[[Buixaco]]*: buixo inservible u un buixo fuerte
**[[Monyaco]]*.
**[[Morlaco]]*.
**[[Verraco]]*.
**Zurraco*.

## Parolas que rematan en ''-aco'' como terminación converchent con o sufixo -aco
**[[Farnaca]]*: cría d'a llebre, que provién de l'arabe *harnaq*.
**[[Limaco]]*: gastropodo gran sin clasca, provién d'o latín *LIMAX*, *LIMACIS* ("relacionau con o limo").

## Referencias

## Bibliografía
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Gredos, Editorial, S.A., 2002 ISBN 8424923391, 9788424923396. 
* BARCOS, Miguel Ánchel: *[[El Aragonés Ansotano: estudio lingüístico de Ansó y Fago]]*. Gara d'Edizions. Zaragoza, 2007.ISBN 978-84-8094-058-0
* Chabier Lozano Sierra, Ángel Lois Saludas Bernad: *[[Aspectos morfosintácticos del belsetán]]*, 2005, Gara d'Edizions, pp 103–105.
* Lozano, Ch.: *[[Aspectos Lingüisticos de Tella. Aragonés de Sobrarbe (Huesca)]]*. Gara d'Edizions - Prensas Universitarias de Zaragoza - Institución Fernando el Católico. 2010.
* Fernando Blas Gabarda, Fernando Romanos Hernando: *[[Diccionario Aragonés: Chistabín-Castellano|Diccionario aragonés: chistabín-castellano (Val de Chistau)]]. Colección Ainas. Gara d'Edizions, 2008.
* [[Chabier Tomás Arias]]: *El aragonés del Biello Sobrarbe*. Instituto de Estudios Altoaragoneses, ([[1999]]).
* [[José Antonio Saura Rami]]: *Elementos de fonética y morfosintaxis benasquesas*. Gara d'Edizions, Institución Fernando el Católico, 2003.
* [[Ángel Ballarín Cornel]]: *Diccionario del Benasqués*. Institución Fernando el Católico, Zaragoza, segunda edición 1978.
* [[Bienvenido Mascaray Sin|Mascaray Sin, Bienvenido]]: *Vocabulario del habla de Campo (Ribagorza, Huesca)''. Xordica Editorial, 2014.
Alejo Vélez

**Alejo José Velez Cucalón** (1 de mayo de 1968, Carinyena, Zaragoza) ye un atleta paralimpico aragonés que participa en as categorías F11 y F12 en prebas de blinco.

Os primers chuegos paralimpicos en os que Alejo fació parti estioron Barcelona 1992 y dimpués tamién participó en Chuegos Paralimpicos d'Atlanta 1996. En 1992 compitió en a  preba de brinco de largaria, triple brinco y pentatlon rematando cinqueno, cuatreno y uiteno asinas como en brinco d'altaria a on ganó a medalla d'oro y fixó un nuevo record d'o mundo paralimpico d'a suya categoría superando l'anterior marca en 20&nbsp;cm. Cuatre anyos dimpués, en 1996 no consiguió clasificar-se ta competir en brinco de largaria, manimenos sí consiguió a medalla d'archent en brinco d'altaria por dezaga d'o belarruso Oleg Chapel encara que superó a suya propia marca establita en Barcelona 1992.

## Referencias

## Vinclos externos
*  Resultaus de l'atletismo en os Chuegos Paraolimpicos de 1992.
*  Resultaus de l'atletismo en os Chuegos Paraolimpicos de 1996.
Roberto Abenia Uliaque

**Roberto Abenia Uliaque** (Zaragoza, 8 de noviembre de 1972, Zaragoza) ye un chugador de goalball aragonés. Ye ciego y ha feito parti de tres paralimpiadas. En a suya primera participación en unos chuegos paralimpicos, en Atlanta 1996, remató tercero ganando a medalla de bronce. Cuatre anyos dimpués, en Sydney 2000 quedó en seisena posición, y en suyas zagueras en Atlanta 2004 estió 5eno.

## Referencias
Concepción Dueso Garcés

**Concepción Dueso Garcés** (27 d'octubre de 1967, La Infortunada, Uesca) ye una chugadora de goalball aragonesa. Ye ciega con una discapacidat de tipo B3. Participó en os Sydney 2000, a on remató segunda con o suyo equipo, ganando a medalla d'archent.

## Referencias
Sobrecullida de Mont Albán

La **sobrecullida de Mont Albán** estió la sobrecullida creyada en la partida oriental de Sistema Iberico perteneixient a lo Reino d'Aragón. En los primers tiempos la sobrecullida de Mont Albán teneba una función de collir impuestos sobre mercaderías que se moveban entre los reinos d'Aragón y Valencia, estando una de las suyas tablas mes importants Las Barracas de los Chaqueses. Manimenos lo sistema de sobrecullidas fue evolucionando en los sieglos XIV y XV y la sobrecullida de Mont Albán prenió funcions mes amplas a l'igual que las atras. La sobrecullida de Mont Albán plegó a ocupar un amplo y compacto territorio en lo sud de lo Reino d'Aragón.

Lo territorio de la sobrecullida de Mont Albán crebaba la continuidat territorial de la sobrecullida de Teruel (con la que mugaba a l'ueste), y tamién mugaba con la sobrecullida de Daroca (a lo nord-ueste), la sobrecullida de Zaragoza (a lo norte), y la sobrecullida d'Alcanyiz (a lo noeste).

En 1446 las cullidas que constaban como de la sobrecullida de Mont Albán yeran Alcalá de la Selva, Allepuz, Las Barracas de los Chaqueses, Bordón, Cantaviella, La Canyada de Benatanduz, La Cuba, Las Cuevas de Canyart, Fortanet, Fuents, Gúdar, La Iglesuela, Linars de Mora, Luco de Bordón, Mirambel, Mont Albán, Mora, Mosqueruela, Olba, Puertomingalvo, Rubiuelos de Mora, Sant Agostín, Tronchón, Valbona, Val de Linars, Villar Luengo y Villarroya de los Pinars. Manimenos en anyadas posteriors i adhibioron atras localidaz a costa d'atras sobrecullidas.

## Bibliografía
*  Ramón Biel Ortín: *La historia de Montalbán a través de sus divisiones administrativas*. Cantalobos, primer trimestre, 2002.
*  Antonio Ubieto Arteta: *Historia de Aragón* *Divisiones Administrativas*, Anubar, 1983.
*  María Isabel Falcón Pérez: *Libro del reparo del General de Aragón (1489-1498): fogajes de 1489, 1490 y 1491*. Anubar, 1987
*  María Isabel Falcón Pérez: *Aportación al estudio de la población aragonesa a fines del siglo XV*. Aragon en la Edad Media, nº5, 1983, pachinas 255-302. ISSN 0213-2486.

## Vinclos externos
*  Cullidas d'o cheneral en GEA
Hamburger Verkehrsverbund

**Hamburger Verkehrsverbund (HVV)** (en aragonés *Asociación de Transporte d'Hamgurgo*) ye a empresa que chestiona y coordina o transporte publico en Hamburgo (Alemanya) y a suya redolada. Entre os suyos prencipals obchectivos se troban os de proveer a o l'usuario d'un sistema de tarifas unificado, requerir un solo billet en os viaches en que calga fer trasbordos entre diferents companyías de transporte y mirar de facilitar y achilizar os viaches fendo compatibles os horarios d'as diferents companyías. Cuan s'establió en 1965, HVV estió a primera empresa d'ista mena en tot o mundo.

En 2010 HVV ufriba transporte en tren, autobus y ferry en un aria d'alto u baixo 8.616 kilometros cuatratos con bels 3,6 millons d'habitants en os estaus d'Hamburgo, Schleswig-Holstein y Baixa Saxonia. HVV tien una media de 1,95 millons de clients cada día.

HVV actúa como un ente coordinador ta o transporte de toda l'aria metropolitana d'Hamburgo, con representación en Hamburger Hochbahn (*Ferrocarrial aerio d'Hamburgo*);  Deutsche Bahn (*Ferrocarrils federals d'Alemanya*); ferrocarrils AKN (*Linia de tren Altona—Kaltenkirchen—Neumünster*); HADAG Seetouristik und Fährdienst A.G. (*HADAG servicios de ferry y barcos turisticos*); VHH (*Verkehrsbetriebe Hamburg-Holstein A.G. / Empresa de transportes d'Hamburgo Holstein, S.L.*); PVG (*Pinneberger Verkehrsgesellschaft, mbH/ Companyía de transporte publico de Pinneberger, S.L.*); y KVG (*Kraftverkehrgesellschaft, GmbH/ Companyía de Trafico a Motor, S.L.*).

Con una media de 50.000 viachers por día, l'autobus d'a linia *Metrobus 5* de HVV ye a linia d'autobus con mas usuarios d'Europa. En o centro d'a ciudat a frecuencia d'os autobuses ye d'entre dos y tres minutos y dende diciembre de 2005 i opera l'autobus doble articulato mas largo d'o mundo.

## Referencias

## Vinclos externos
* Pachina web oficial
Túnel nuevo de l'Elba

O **túnel nuevo de l'Elba** (en alemán *Neuer Elbtunnel*), u simplament o **túnel de l'Elba** (en alemán *Elbtunnel*) ye un túnel que trecruza l'Elba situato en a ciudat d'Hamgurgo en o norte d'Alemanya.

## Descripción
O túnel de l'Elba tien una largaria de 3,1&nbsp;km. Fa parti d'a Bundesautobahn 7 en Hamburgo, conectando Schleswig-Holstein (en dirección a Dinamarca) por o norte y a Baixa Saxonia por o sud. Tien 8 carrils en 4 foraus. O mas nuevo, o cuatreno forau ye l'unico que tien un arcén, minimizando asinas as conchestions cuan bi ha vehiclos estropiciaus.

## Historía
O túnel se construyió entre 1968 y 1975 y teneba tres foraus, con un total de seis carrils d'autovía. O 10 de chinero de 1975 canciller d'Alemanya Helmut Schmidt inauguró o túnel de l'Elba. Iste túnel fue construyito ta una capacidat de 65.000 diarios.

En 1989 se constuyoron barreras antitanque de formigón en as tres dentradas sud. En tiempos de guerra istas barreras s'habrían de quitar d'o puesto a on se trobaban y mer en mel meyo d'a carretera. Istas barreras se quitoron en l'anyo 2000 cuan se construyió o cuatreno forau.

### Enampladura
Ta poder acullir a o gran volumen de trafico que bi heba, o 27 d'octubre de 2002 s'ubrió un cuatreno forau con dos carrils adicionals. Se foratió a traviés d'o terreno fendo servir a tuneladora mas gran d'o mundo con un frontal de 14.65 m de diametro. O nombre d'a maquina yera Trude, diminutivo de Gertrud, y acronimo de *Tief runter unter die Elbe* (en idioma alemán "Fundo baixo l'Elba"). L'Achencia Espacial Europea aduyó en as fainas d'incheniería en o disenyo d'a maquina tuneladora.

Os dos foraus centrals tienen carrils reversibles que permiten endrezar o trafico enta un sentiu u l'atro. Asinas, por eixemplo, a mayoría de carrils se fan servir de maitins en dirección norte, enta Flensburg ya que ye mayor a ixas horas o fluxo de treballadors enta ista zona. D'atra man de tardis se fan servir en dirección sud enta Hanover ta permitir pasar a o trafico que sale d'a ciudat.

## Control d'altaria de vehíclos
Dende a oficina d'operacions d'o túnel se controla o trafico con un total de 72 monitors. Se fan servir luces de tráfico, barreras y mensaches variables ta regular o trafico de 150.000 vehíclos diarios que i pasa.

Toz cuatre foraus son equipatos con controls automaticos d'altaria en cada dentrada. Cuan un vehíclo con mas de 4 metros d'altaria mira de dentrar en o túnel o sistema atura tot o trafico que bi haiga en o carril y dirección d'ixe vehíclo. Iste sistema permite guaranciar que os cambions con sobrepeso no puedan estricallar o túnel. A brigada de pompers y a policía d'o túnel quitan ascape a o cambión d'a circulación y tornan a restableixer o trafico.

## Se veiga tamién

* Túnel de St. Pauli tamién conoixito como "túnel viello de l'Elba"
* Bundesautobahn 7

## Referencias

*  Ulrich Alexis Christiansen: Hamburgs dunkle Welten. Der geheimnisvolle Untergrund der Hansestadt. Ch.Links Verlag, Berlin 2008, ISBN 3-86153-473-8
Artland Dragons

O **Artland Dragons** ye un club alemán de basketbol, fundato en l'anyo 1955. Chuga en a 2. Basketball Bundesliga en l'anyada 2017/18 y en o Artland-Arena d'a ciudat de Quakenbrück como equipo local.

## Nombres Comercials

## Historial

 Campión
 Subcampión

## Palmares
### Estatal

* **[[Copa d'Alemanya de Baloncesto|Copa d'Alemanya]] (1):** 2008.
* **[[2. Basketball Bundesliga]] (1):** 2002/03.

## Vinclos externos
*  Pachina web oficial d'o club.

## Se veiga tamién
* Liga BBL.

## Referencias
Túnel de St. Pauli

O **túnel de St. Pauli** u **túnel viello de l'Elba** (en alemán *Alter Elbtunnel* u *St. Pauli Elbtunnel*, iste zaguer ye o nombre oficial) ye un túnel piatonal y ta vehíclos situato en Hamburgo, Alemanya.  Con os suyos 426 m de largaria o túnel, que s'inauguró en 1911, estió una revolución tecnica. A 24 m por debaixo d'a superficie, dos tubos de 6 m de diametro conectan o centro d'Hamburgo con os muelles y drasanas d'a marguin sud d'o río Elba. O túnel estió una gran millora ta as decenas de mils de treballadors d'un d'os puertos mas grans d'o mundo.

Cuatre grans elevadors en cada salida d'o túnel permiten a os piatons, bicicletas y vehíclos a motor puyar y baixar. Encara se fan servir, ya que actualment y debito a la construcción d'atros túnels y puents, o trafico que i pasa cada día no ye prou gran.

En l'anyo 2008 estioron arredol de 300.000 autos, 63.000 bicicletas y 700.000 piatons los que facioron servir o túnel. O túnel ye ubierto 24 horas ta os piatons y as bicicletas. Ta os vehíclos a motor ye ubierto de lunes a viernes de 5:20 a 20:00 y os sabados de 5:20 a 4:00 PM.

## See also
*Túnel nuevo de l'Elba

## Fuents
* Made in Germany: Deutschlands Wirtschaftsgeschichte von der Industralisierung bis heute Band 1: 1800 - 1945. Lothar Groß. Books on demand. 2012 ISBN 978-3-8482-1042-8

## Vinclos externos
Rote Grütze

***Rote Grütze*** (en alemán), ***rode Grütt*** (en baixo alemán) u ***rødgrød*** (en danés /ˈʁœðˀɡʁœðˀ/) ye un plato dulce de fruita tipico de Dinamarca y Alemanya. O nombre d'o plato en danés ye dificil de ta os no nativos, ya que contiene sonius que no son guaire fácils de pronunciar, asinas a frase 'rødgrød med fløde' (*rødgrød* con crema) ye un shibboleth tipico.

O *grød* u *Grütze* se fa tradicionalment con salvado, como indica a segunda parola d'o nombre en danés, alemán u baixo alemán. En bellas recetas caseras se fa servir tamién semola u sagú; encara que l'almidón de trunfa ye hue o ingredient mas enplegato ta conseguir a suya textura de pudding de chelatina. Os ingredients principals son chordons, encara que se meten tamién a vegadas rosiellas, arayons, fragas, y ciresas. O tipico sabor se consigue nomas con os chordons y una chicota cantidat de aranyons, amás se i mete zucre ta intensificar o sabor. A cantidat de almidón u semola que cal meter-le pende d'o solido que queramos que quede, pero por un regular ye d'entre 20 y 60 gramos por kilogramo u litro de receta.

A preparación ye basicament a mesma que a d'un pudding: Se fan bullir  as fruitas con zucre. A masa s'ha de deixar enfriar una mica ta que l'almidón se pueda disolver en o suco de fruita u en augua y se pueda remover sin deixar sin de grumos. Ta rematar cal tornar a fer bullir a mezcla entre un y dos menutos ta prencipie a chelatinización.

O *rødgrød* u *rote Grütze* se sirve calient u fredo como postre con leit, una mezcla de leit y vainilla con zucre, salsa de vainilla u nata.

## Referencias

## Vinclos externos
* Receta d'a versión Danesa
Recreo

**Recreo** (*Ciudad de Recreo*) ye a ciudat de Provincia de Catamarca, l'Archentina. Con os suyos 10.147 habitants en l'anyo 2001, teneba una superficie de 29 km² y una densidat de población de 14.988,08 hab/km².

A principal actividat economica local ye o sector d'os servicios u sector terciario; a industria ye o segundo. Ye amás amás un centro important d'actividat cultura.

## Demografía
A población de Recreo habió una important expansión mientres o sieglo XIX y as primeras decadas d'o sieglo XX, con a immigración procedent d'Europa.

## Vinclos externos

Recreociudad.gov.ar (portal d'o Gubierno d'a ciudat de Recreo).
Birnen, Bohnen und Speck

***Birnen, Bohnen und Speck*** (en aragonés "peras, chodigas y bacon") ye un plato d'o Norte d'Alemanya especialment popular en os estaus de Schleswig-Holstein, Baixa Saxonia, Mecklenburgo-Pomerania Occidental y Hamburgo. Tamién se conoixe como ***Bohnen, Birnen und Speck*** y, localment, en baixo alemán con os nombres de *Beer'n, Bohn un Speck*, *Grööner Hein* y *Grönen Heini*. Os ingredients requiestos fan que sía un plato que se mincha mas que mas en os meses d'agosto y setiembre.

Iste plato ye un tipo de cocido, en que o suyo nombre indica os prencipals ingredients que son peras, chodigas y bacon. Muitas vegadas se gosan adhibir trunfa, encara que no se'n fa referencia en o nombre especificament.

## Ingredients
Por un regular se fan servir chodigas verdas curtas (*Brechbohnen*). En os marcaus d'Hamburgo se troban a vegadas chodigas turcas, una variedat d'ista verdura que se fa servir en ocasions ta parar ista receta. Cuan se fan cocer as chodigas gosa adhibir-se-ie aixedrea ta dar sabor.

As peras emplegatas en iste plato son una variedat que nomás se fa servir ta cocer, ya que no se consume como fruita. Son chicorronas, verdas, duras como una piedra y no tienen a dulzor y o suco d'as variedaz mas populars. Istas peras se troban en mercaus y chicotas botigas de verduras. En l'aria d'Hamburgo se fa servir atras variedat como a *[[Vierlande|Vierländer]]* y a encara menos dulce *[[Finkenwerder]]*. A pera d'a variedat *Vierländer* tiene una mica mas de consistencia dimpués de cueta, por o que se gosa preferir sobre as atras. Istas peras ta cocinar nomás son disponibles entre chulio y setiembre, pendendo de l'ochache que faiga. Como alternativa si se ye fuera de temporada se puden emplegar tamién as peras *Bürgermeisterbirne* que no son tan dulces cuan son crudas como atras.

Por un regular s'emplega bacon afumau. Aquí tamién ye important ta que o plato tienga o sabor tradicional no emplegar atro tipo de bacon. O ideyal ta iste plato proviene d'a redolada d'Hamburgo, d'a Selva Negra u d'o Tirol, estanto o factor decisivo a forma en que se conserva o bacon. Nomás o bacon que s'ha ixecato con l'aire y no ha estau conservato a o vueito tien a textura y o sabor propios d'iste plato.

En Hamburgo y Schleswig-Holstein se gosan adhibir a la receta trunfas d'as variedaz Cilena u Linda. En Land Hadeln se fa servir, amás de bacon, carne de buey u cordero.

## Vinclos externos
* ''Birnen, Bohnen und Speck or My German Genes''
* ''Pears, String Beans and Bacon''
Cocos

**Cocos** ye un despoblau de los actuals termins municipals de Carenas y Nuévalos, en la comarca de la Comunidat de Calatayú y en la provincia de Zaragoza.

## Toponimia
En textos medievals s'escribe *Cocos*, *Coquos* u *Quoquos*.

## Historia
Ya lo mencionan en la Bula de Lucio III (1182):

Perteneixió a lo Monesterio de Piedra dende 1186 dica lo sieglo XVII, estando baixo churisdicción de lo concello de Somet en 1248.

Lo suyo termin fue repartiu entre Nuévalos y Somet, y con la incorporación de Somet a Carenas una de las dos parz quedó en lo termin d'esta zaguera localidat dende 1860.

En la decada de 1950 Cocos fue inundau por la creyación de lo entibo de la Tranquera.

## Referencias

## Bibliografía
* UBIETO ARTETA, Antonio: *Historia de Aragón*. Los pueblos y los despoblados I (Ed. Anubar. Zaragoza, 1984).
* UBIETO ARTETA, Antonio: *Historia de Aragón*. Los pueblos y los despoblados II (Ed. Anubar. Zaragoza, 1984).
Charlie Rivel

**Charlie Rivel**, nombre artistico de **Josep Andreu i Lasserre**, naixiu de Cubelles, Garraf, Provincia de Barcelona o 23 d'abril de 1896 y muerto en Sant Pere de Ribes o 26 de chulio de 1983, estió un pallaso catalán reconoixiu internacionalment como un d'os millors payasos d'a historia.

Yera fillo de Pedro Andreu Pausas Rivels y Marie-Louise Lasserre, que estioron artistas ambulants de circo y la suya naixencia sescaició mientres una actuación d'os suyos pais en a plaza mayor de Cubelles, una muller le'n ofreció a os suyos país una estancia a on naixió Josep. Él deciba que naixió en un establo. Teneba cinco chirmans, Maria Lluisa (1897-1916), Polo Rivel (1899-1977), Renato René Rivel (1903-1976), Marcel (1906-1970) y Roger (1909-2001), con os que fació bels espectaclos dica l'anyo 1935.

As suyas actuacions estioron mas que mas difuera d'Espanya, en Alemanya, Francia y Suiza, dica l'anyo 1954 que tornó en Espanya con o Circo Price. As suyas zagueras actuacions destacadas estioron a suya participación en a cinta *[[I clowms]]* de Federico Fellini y mientres o recuento de votos d'o Festival d'Eurovision de l'anyo 1973 como artista convidau.

Morió o 26 de chulio de 1983 en Sant Pere de Ribes d'un infarto de miocardio.

## Filmografía
* *[[I Clowns]]*, (1971). Dirichida por Federico Fellini.
* * El pallasso i el Führer*, (2007). Dirichida por Eduard Cortés.

## Teatro
* *Uuuuh!*, de Gerard Vázquez.

## Bibliografía
* 
* 
* 
* 
* 

## Vinclos externos
*  Exposició Charlie Rivel en Cubelles.
*  Biografia de payasos en Clownplanet.
Kotor

**Kotor** (en cirilico **Котор**, en italiano **Cattaro**) ye una ciudat de Montenegro, capital d'o municipio homonimo.

A suya población ye de 5.341 habitants (2003) en una superficie de 335 km², con una densidat de población de 16,84 hab/km².

## Vinclos externos

* Pachina web oficial municipal de Kotor.
* Comarca natural, cultural e histórica de Kotor en o Centro d'o Patrimonio d'a Humanidat d'a UNESCO.
Patrimonio d'a Humanidat en Montenegro

Montenegro tien os siguients lugars declaratos Patrimonio d'a Humanidat por la UNESCO:

## Listas

### Patrimonio Mundial

### Lista indicativa

## Veyer tamién
* Patrimonio Mundial
Sufixo -ot

O **sufixo –ot, -ota, -otz, -otas** ye un sufixo inicialment diminutivo y dimpués despectivo y peyorativo.

## Orichen
David Pharies seguindo a atros autors como Hasselrot y González Ollé concluye que o sufixo *–ote* no ye orichinariament castellano, representa un catalanismo y no un galicismo, tot en base a argumentos foneticos y semanticos. Estos argumentos que son extensibles a l'aragonés *–ot*, con a salvedat que en aragonés tamién cabe a posibilidat que l'occitán haiga puesto contribuir-ie.

Foneticament o sufixo vulgar latín *–OTTU*, variant apofonica de *–ITTU* habría dau *–UETO* en castellano, sufixo que existe en asturiano (*cazueto*, *marinueto*, *gamueto*), pero que no existe en castellano. Este sufixo asturiano tien o mesmo orichen que a terminación *–UETA* d'a parola aragonesa *[[picueta]]* y o toponimo *Burueta* (actual Bureta). En benasqués existe a parola *pigueta* y o sufixo *–òt*, que se pronuncia con *o* ubierta como en catalán (*amigot*, *animalot*, *paraulota*, *carota*, *capot*). A evolución de *–OTTU* en portugués ye *–ote*, *-ota*, (*frangote*), en occitán ye *–ot, -ota*, (*capirot*, *estribot*), en francés *–ot, -otte* (*escot*, *lingot*, *garrotte*), y en italiano *–otto, -otta*.

En castellano bi ha ampres dende o francés orichinariament con sufixo *–ot* y que se converten en parolas rematadas en *–ote*, pero son poquetas y no son semanticament transparents. Son as parolas castellanas rematadas en –ote que corresponden a parolas catalanas rematadas en *–ot* as que explican a existencia d'o sufixo *–ote* en castellano por estar parolas semanticament transparents que dimpués farían extensible o sufixo a atros usos.

En catalán oriental-septentrional presenta una significación diminutiva-peyorativa, en catalán occidental-meridional una significación aumentativa-peyorativa.

## Eixemplos d'uso
**[[Cuartot]]*: en Echo.
**[[Garrot]]*: en Torla.

### Diminutivo
**Bailarota*.
**Belgotas*.
**[[Cascarota]]*.
**Esquillota*: diminutivo de Esquilla  en Torla.

### Diminutivo-despectivo
**[[Boirota]]*:   diminutivo u despectivo de boira.

### Diminutivo-afectivo
**Bordegot*.
**Chicot*, *chicota*: derivau de l'adchectivo *chico*, *chica* de l'aragonés medieval y de l'actual baixorribagorzán. *Chicot* en ciertas variants actuals d'aragonés puet estar ya sinonimo de *chico* y indicar mida redueita substituyindo-lo de tot. Manimenos tamién bi ha variants en as que conserva o significau diminutivo-afectivo orichinal.
**Pobrot*.

### Despectivo
**Aglurotas*.
**Airot*.

## Referencias

## Bibliografía
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Gredos, Editorial, S.A., 2002. ISBN 8424923391, 9788424923396
Benedicta Boccoli

**Benedicta Boccoli**, naixita de Roma l'11 de noviembre de 1966, ye una actriz italiana activa dende meyatos d'os anyos 1990, con una destacata carrera teatral y con cualques incursions en o cine y con cuantos premios recibitos. Ye chermana de l'actriz Brigitta Boccoli..

## Teatro

* *Blithe spirit*, de Noël Coward, 1992/1993.
* *Cantando Cantando*, de Maurizio Micheli, 1994/1995.
* *Buonanotte Bettina*, de Garinei & Giovannini, 1995/1996/1997.
* *[[Can-Can]]*, musical de Abe Burrows, 1998/1999.
* *Orfeo all'Inferno*, de Jacques Offenbach como Tersicore, 1999.
* *Polvere di stelle*, de Marco Mattolini, 2000/2001/2002.
* *Le Pillole d'Ercole*, de Maurice Hennequin & Paul Bilhaud, 2002/2003/2004.
* *Anfitrion*, de Plauto, 2004.
* *Stalker* de Rebecca Gillmann, 2004.
* *Pluto* de Aristófanes, director Michele Mirabella, 2004.
* *Cactus flower* de Pierre Barillet & Jean-Pierre Grédy y dirichita por Tonino Pulci, 2004/2005/2006.
* *Prova a farmi ridere* de Alan Aykbourny y dirichita por Maurizio Micheli, 2006.
* *The Tempest* de William Shakespeare como Ariel, 2006.
* *Sunshine* de William Mastrosimone y dirichita por Giorgio Albertazzi, 2007/2008.
* *The Apartment*, de Billy Wildery dirichita por Patrik Rossi Gastaldi, 2009–2010.
* *Vite private*, de Noël Coward, 2012.
* *Dis-order*, de Neil LaBute, com Claudio Botosso - 2014.
* *Incubi d'Amore*, de Augusto Fornari, Toni Fornari, Andrea Maia, Vincenzo Sinopoli, con Sebastiano Somma y Morgana Forcella - 2014.
* *[[Crimes of the Heart]]*, de Beth Henley – 2015
* *[[A Room with a View]]*, de E. M. Forster, dirichita por Stefano Artissunch - 2016.
* *[[Flor de cactus]]* de Pierre Barillet y Jean-Pierre Grédy, dirichita por Piergiorgio Piccoli y Aristide Genovese - 2016.
* *Il più brutto week-end della nostra vita* de Norm Foster, dirichita por Maurizio Micheli - 2016.
* *El test* de Jordi Vallejo, dirichita por Roberto Ciufoli - 2019-2020;
* *Su con la vita* de Maurizio Micheli, dirichita por Maurizio Micheli - 2020;

## Cine
**[[Gli angeli di Borsellino]]* (2003), dirichita por Rocco Cesareo.
**[[Valzer]]* (2007), dirichita por Salvatore Maira. 
**[[Pietralata]]* (2008), dirichita por Gianni Leacche.
**[[Ciao Brother]]*, dirichita por Nicola Barnaba – 2016.
**[[La confessión]]*, dirichita por Benedicta Boccoli – 2020;

## Galería d'imáchens

Image:Benedicta-boccoli-1998.jpg|Benedicta Boccoli en o Teatro San Babila de Milán, 1998.
Image:Benedicta Boccoli Milan May 3rd 2015.JPG|Benedicta Boccoli en a *Plaza San Babila* de Milán, 2015.


## Referencias

## Vinclos externos

*  Benedicta Boccoli en IMDb.
*  Sitio Web de Benedicta Boccoli.
Višegrad

**Višegrad** (*Višegrad* en serbocroata, *Вишеград* en alfabeto cirilico) ye una ciudat d'a Republica Serbia, una d'as dos entidaz de Bosnia y Herzegovina. Perteneixe a rechión de Foča.

A suya población ye de 21.199 habitants (1991), en una superficie de 48 km², con una densidat de población de 441,64 hab/km².

## Vinclos externos

*   Pachina oficial de turismo de Višegrad.
*  Visegrad24.info.
*  Crimens de guerra en Višegrad
*  Chenocidio in Višegrad
Antoni Ramallets Simón

**Antoni Ramallets i Simón** naixiu de Barcelona l'1 de chulio de 1924  y muerto en Vilafranca del Penedès o 30 de chulio de 2013, estió un destacau chugador de fútbol que chugó de portero y estió parti d'as plantillas d'o RCD Mallorca, Real Valladolid y FC Barcelona. En iste zaguer equipo estió 15 temporadas y ye considerau un d'os millors porters d'a historia de l'equipo. Estió cinco vegadas o portero menos goleau d'a primera división espanyola (1951-52, 1955-56, 1956-57, 1958-59 i 1959-60), ganando as dos zagueras temporadas as primeras edicions d'o Trofeu Zamora.

Dimpués d'a suya retreta estió entrenador de fútbol d'o Real Valladolid, Real Zaragoza y Real Murcia.

Tamién tenió bellas actuacions como segundario en o mundo d'o cine espanyol, estando bien considerau en o suyo treballo interpretativo dica lo punto que lo productor cinematografico Carlos Benpar lo consideraba como un d'os futbolistas que hesen podiu fer carrera en o mundo d'o cine.

## Filmografía

## Referencias

## Vinclos externos
*  ''Antonio Ramallets'' en o *[[Diccionario biográfico español]]*.
*  ''Antonio Ramallets'' en Internet Movie Database.
Brahmagupta

**Brahmagupta**, naixito d'Ujjain en l'anyo 598 y muerto en l'anyo 660 estió un matematico y astronomo indio. Estió director de l'observatorio astronomico d'Ujjain y ye considerató como un d'os millors matematicos d'a suya epoca.

## Vinclos externos
Jan Riesenkampf

**Jan Riesenkampf**, naixito de Zabrze (Polonia) l'anyo 1963 ye un escritor, poeta, critico literario y traductor polaco.

## Obras seleccionatas
* 1992: Koszula (Cracovia, 1992)
* 1999: Wybrane (Varsovia, 1999)
* 2002: jan.riesenkampf.com
* 2005: Zwykly poeta (Varsovia, 2005)

## Referencias
Sung Jae-ki

**Sung Jae-ki**(en hangul: 성재기; en hanja: 成在基), naixito de Daegu (Corea d'o Sud) l'11 de setiembre de 1967 y muerto en Seoul (Corea d'o Sud) o 26 de chulio de 2013, estió un politico, activista d'os dreitos humans, activista civico y filosofo liberal de Corea d'o Sud.

## Vinclos externos
*  ''Grabación de un suicidio en Corea del Sur abre el debate sobre la ética de los medios de comunicación''.
*  ''Activista Sung Jae-ki se suicidó frente a las cámaras de televisión''.
*  ''South Korean channel films suicide''
*   ''Suicide performance and journalist ethics News Dongah''.
*  Police continue search for missing men's rights activist yonhapnews
*  Body of Sung Jae-gi found in Han River Koreaherald 2013.07.29
TBO

***TBO*** estió una revista d'historieta catalana en castellano que encomenzó a suya publicación en l'anyo 1917 dica l'anyo 1998 con bellas interrupcions. Os editors d'a publicación dica 1983 estioron Buigas, Estivill i Viña, en l'anyo 1986 l'Editorial Bruguera y en zagueras Ediciones B.

Yera una publicación d'historieta humoristica ta un publico infantil y chovenil prencipalment. Estió una revista que tenió muita influencia en debuixants, editors d'historieta y en a vita d'a sociedat en cheneral. A suya importancia estió tan gran que o suyo títol acabó estando-ne un sinonimo de cómic u historieta, en Espanya a sobén son conoixitos como tebeos.

As series d'historietas mas famosas y de mas durada estioron *[[Los grandes inventos del TBO]]*,  *[[La familia Ulises]]*,  *[[Melitón Pérez]]*, *[[Morcillón y Babalí]]*, *[[Josechu el vasco]]* y *[[Altamiro de la Cueva]]* entre d'atros.

## Referencias

## Vinclos externos
*  Dentrada de TBO en a Gran Enciclopedia Catalana.
*  Lista de debuixants d'o ''TBO''.
Ratiopharm Ulm

O **ratiopharm Ulm** ye un club alemán de basketbol. Establito en l'anyo 1970, dica 2001 perteneixió a o club SSV Ulm. Chuga en a Basketball Bundesliga en l'anyada 2016/17 y en o Ratiopharm Arena d'a ciudat de Ulm como equipo local.

## Nombres Comercials

## Palmares
### Estatal
* **[[Basketball Bundesliga]] (1):** 2022/23.
* **[[Copa d'Alemanya de Baloncesto|Copa d'Alemanya]] (1):** 1996.
* **[[2. Basketball Bundesliga]] (1):** 2005/06.

## Vinclos externos

*  Pachina web oficial d'o club.

## Se veiga tamién
* Liga BBL.
The Guardian

***The Guardian*** ye un periodico diario d'o Reino Uniu en anglés publicato en a ciudat de Londres por Arthur Ochs Sulzberger Jr., distribuito por o Reino Uniu y muitos atros países. Fue fundato en 1821 por John Edward Taylor en Manchester y dica 1959 yera clamato *The Manchester Guardian*.

## Vinclos externos

*  The Guardian.

## Referencias
Sufixo -ueco

O **sufixo -ueco** ye present en aragonés y atras luengas neolatinas y no ye d'orichen latín. A sobén se troba lexicalizau acompanyando a radicals d'orichen prerromano, pero tamién se troba como sufixo productivo acompanyando a parolas d'orichen latín u romanz. Se remontaría a una forma hipotetica **-OCCU*, y que puet presentar-se monoptongau, sobre tot en benasqués, en continuidat cheografica con o cognato catalán *-oc*.

## Sufixo ''-ueco'' en parolas d'orichen prerromano
**[[Ballueca]]*/*[[Balloca]]*.
**[[Berrocal|Berrueco]]* (*[[Borruco]]* en aragonés ribagorzano).
**[[Pullueco]]*.

## Sufixo ''-ueco'' en palabras d'orichen latín u romanz
**[[Bachoca]]*.
**[[Badoc]]*.
**[[Batueco]]*, derivau de *batir*.
**[[Ranueco]]*, derivau de *[[rana]]*.
**[[Torrueco]]*/*[[Torroco]]*, derivau de l'aragonés *[[tierra]]* u d'o latín *TERRA*.

No en ye un caso de sufixación *[[Pinar Hueco|Pinarueco]]*, microtoponimo de La Canyada de Benatanduz tamién escrito *[[Pinar Hueco]]* u *[[Pinarhueco]]*. *Hueco* en terminolochía forestal hispana significa "sin matigal" entre los pins altos y ixemenaus.

## Referencias

## Bibliografía
* Chabier Tomás Arias: *[[El aragonés del Biello Sobrarbe]]*. Instituto de Estudios Altoaragoneses. (1999)
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Gredos, Editorial, S.A., 2002 ISBN 8424923391, 9788424923396.
Planten un Blomen

**Planten un Blomen** ye un parque de 47 hectarias situato en o centro d'a ciudat d'Hamburgo. O suyo nombre significa en baixo alemán "plantas y flors" (en alemán *Pflanzen und Blumen*).

A primera planta d'o parque, plantata en noviembre de 1821 por Johann Georg Christian Lehmann, yera d'o chenero *[[Platanus]]*, y encara se puet veyer chunto a la dentrada d'a gara d'Hamburgo Dammtor.

O parque ye conoixito por os conciertos, as obras de teatro y as actuacions musicals a l'aire libre que se i fan. Amás d'os chardins, bi ha una ampla zona de chuegos a o sud d'o parque, lo que fa que sía un puesto muit popular en a ciudat. Tamién se i troba l'antigo chardín botanico d'Hamburgo.

## Se veiga tamién
* Dammtor

## Vinclos externos

*  Pachina web oficial de Planten un Blomen